ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กตส ๕/๒๕๕๑เรื่อง หลักเกณฑ์วิธีการและเงื่อนไขในการเป็นตัวแทนสนับสนุนการซื้อขายล่วงหน้า(ฉบับที่ ๔)[๑] อาศัยอำนาจตามความในมาตรา๗ (๑) และมาตรา ๓๒ แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)พ.ศ. ๒๕๕๐ คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ในประกาศนี้ประกาศคณะกรรมการกำกับการซื้อขายสินค้าเกษตรล่วงหน้า ที่ กตส ๒/๒๕๔๗ หมายความว่า ประกาศคณะกรรมการกำกับการซื้อขายสินค้าเกษตรล่วงหน้า ที่ กตส๒/๒๕๔๗ เรื่อง หลักเกณฑ์วิธีการและเงื่อนไขในการเป็นตัวแทนสนับสนุนการซื้อขายล่วงหน้า ลงวันที่ ๑๔ กันยายนพ.ศ. ๒๕๔๗ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กตส๒/๒๕๔๘ เรื่อง หลักเกณฑ์วิธีการและเงื่อนไขในการเป็นตัวแทนสนับสนุนการซื้อขายล่วงหน้า (ฉบับที่ ๒)ลงวันที่ ๘ กรกฎาคม พ.ศ. ๒๕๔๘และประกาศคณะกรรมการกำกับการซื้อขายสินค้าเกษตรล่วงหน้า ที่ กตส ๒/๒๕๕๑ เรื่องหลักเกณฑ์ วิธีการและเงื่อนไขในการเป็นตัวแทนสนับสนุนการซื้อขายล่วงหน้า (ฉบับที่๓) ลงวันที่ ๑๘ เมษายน พ.ศ. ๒๕๕๑ และตามที่จะมีแก้ไขเพิ่มเติมข้อ ๒ให้ยกเลิกบทนิยาม บุคคลผู้มีอำนาจจัดการกิจการ ในข้อ ๑แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กตส ๒/๒๕๔๗และให้ใช้ความต่อไปนี้แทนบุคคลผู้มีอำนาจจัดการกิจการ หมายความว่า กรรมการผู้จัดการ รองผู้จัดการ ผู้ช่วยผู้จัดการ ผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่น โดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้าหรือการวิจัยด้านธุรกิจการซื้อขายล่วงหน้าหรือสายงานอื่นในทำนองเดียวกันข้อ ๓ให้ยกเลิกบทนิยาม ประสบการณ์ในการทำงาน และ ส่วนของผู้ถือหุ้น ในข้อ ๑ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กตส๒/๒๕๔๗ข้อ ๔ให้ยกเลิกบทนิยาม พระราชบัญญัติ ในข้อ ๑แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กตส ๒/๒๕๔๗และให้ใช้ความต่อไปนี้แทนพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)พ.ศ. ๒๕๕๐ข้อ ๕ให้ยกเลิกความในข้อ ๒ (๒)แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กตส ๒/๒๕๔๗และให้ใช้ความต่อไปนี้แทน(๒) มีทุนจดทะเบียนไม่ต่ำกว่าสี่ล้านบาท ยกเว้นตัวแทนสนับสนุนการซื้อขายล่วงหน้าที่เป็นสหกรณ์ที่จัดตั้งขึ้นตามกฎหมายว่าด้วยสหกรณ์ให้มีทุนไม่ต่ำกว่าสองล้านบาทข้อ ๖ให้ยกเลิกความในข้อ ๒ (๔)แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กตส ๒/๒๕๔๗ข้อ ๗ให้ยกเลิกความในข้อ ๒ (๖) แห่งประกาศคณะกรรมการกำกับการซื้อขายสินค้าเกษตรล่วงหน้าที่ กตส ๒/๒๕๔๗ และให้ใช้ความต่อไปนี้แทน(๖) มีบุคคลผู้มีอำนาจจัดการกิจการที่ไม่มีลักษณะต้องห้ามตามมาตรา ๓๕แห่งพระราชบัญญัติข้อ ๘ให้ยกเลิกความในข้อ ๘แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กตส ๒/๒๕๔๗ และให้ใช้ความต่อไปนี้แทนข้อ ๘ตัวแทนสนับสนุนการซื้อขายล่วงหน้าต้องจัดเก็บเอกสารและหลักฐานต่าง ๆที่เกี่ยวกับการประกอบธุรกิจการซื้อขายล่วงหน้าประเภทตัวแทนสนับสนุนการซื้อขายล่วงหน้าหรือเกี่ยวกับการซื้อขายล่วงหน้าให้ครบถ้วนอย่างน้อยเป็นระยะเวลาห้าปีนับตั้งแต่วันถัดจากวันที่มีเอกสารและหลักฐานนั้นหรือวันที่มีการซื้อขายล่วงหน้าแล้วแต่กรณีโดยในสองปีแรกของระยะเวลาดังกล่าวตัวแทนสนับสนุนการซื้อขายล่วงหน้าต้องจัดเก็บเอกสารและหลักฐานดังกล่าวไว้ณ ที่ทำการของตัวแทนสนับสนุนการซื้อขายล่วงหน้าที่พร้อมให้พนักงานเจ้าหน้าที่ตรวจสอบได้ตลอดเวลาเว้นแต่สำนักงานจะกำหนดเป็นอย่างอื่น ทั้งนี้หากมีข้อร้องเรียนเกี่ยวกับการปฏิบัติหน้าที่ของตัวแทนสนับสนุนการซื้อขายล่วงหน้าและการดำเนินการกับข้อร้องเรียนยังไม่แล้วเสร็จภายในระยะเวลาดังกล่าวให้ตัวแทนสนับสนุนการซื้อขายล่วงหน้าจัดเก็บบันทึกเอกสารและหลักฐานเกี่ยวกับการดำเนินการดังกล่าวไว้ต่อไปจนกว่าการดำเนินการกับข้อร้องเรียนจะแล้วเสร็จการจัดเก็บเอกสารและหลักฐานดังกล่าวให้รวมถึงข้อมูลซึ่งได้กระทำทางโทรศัพท์หรือทางระบบอื่นใดที่สามารถใช้เป็นหลักฐานได้ด้วยข้อ ๙การแก้ไขเพิ่มเติมประกาศคณะกรรมการกำกับการซื้อขายสินค้าเกษตรล่วงหน้า ที่กตส ๒/๒๕๔๗ ไม่กระทบกระเทือนถึงความสมบูรณ์ของการใดๆที่ได้ดำเนินการไปแล้วตามประกาศที่ถูกแก้ไขเพิ่มเติมดังกล่าวข้อ ๑๐ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศ ณ วันที่ ๒๑พฤศจิกายน พ.ศ. ๒๕๕๑ไชยา สะสมทรัพย์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐ มิถุนายน ๒๕๕๒อุษมล/ปรับปรุง๑ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๗๘ ง/หน้า ๒๑๙/๒ มิถุนายน ๒๕๕๒